"Gangsters paradise" | ToekomsVenster
by Jannie Pelser | Oct 26, 2017 | Blog | 0 comments
Syfers oor die omvang van misdadigheid in Suid Afrika ontstel. Dis 'n somber en bykans hopelose prentjie wat geskilder word.
Dit lyk of Suid Afrika onder beleg is. n Noodtoestand moet afgekondig word.
Dis nie net geweldsmisdade wat ontstel nie. Die wyse waarop Suid Afrika verrinneweer word deur mense wat mag het, is verskriklik.
Die gesindheid van onverskilligheid en onmenslikheid word deel van ons hele sosiale orde. Die manier waarop die psigiatriese pasiënte hanteer is waaroor daar tans verhore aan die gang is laat 'n mens dink aan 'n horror movie. Kan dit in 'n beskaafde gemeenskap met veronderstelde verantwoordelike mense aan die stuur?
Ek moet myself bedwing om nie toe te laat dat my emosies die oorhand kry nie. Die gedagtes wat ek koester sal my diep in die moeilikheid laat beland. Dit sal ook nie help nie maar die probleem net vererger.
Ons stryd is nie teen vlees en bloed nie. Dis 'n geestelike aangeleentheid. Die gedagtes, motiewe, ingesteldhede, motiverings van sommige mense is onder beleg. Hulle word gevange gehou deur die leuentaal van die bose. Daar is net een oplossing, die Evangelie gekonkretiseer in mede menslikheid, omgee, barmhartigheid, liefde, aanvaarding, sorgsaamheid.